kardosdrur/scandi-wiki huggingface dataset:
Jessica Carter

Jessica Carter (født 27. oktober 1997) er en kvindelig engelsk fodboldspiller, der spiller midtbane og forsvar for engelske Chelsea i FA Women's Super League og Englands kvindefodboldlandshold, siden hendes debut i 2018.

Hun blev første gang indkaldt til det engelske A-landshold i 2018, til en venskabskamp mod , hvor hun blev indskiftet fra Lucy Bronze, i 77. minut.

Carter er kærester med hendes tyske holdkammerat i Chelsea Ann-Katrin Berger.

Referencer

Eksterne henvisninger 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere fra Chelsea F.C. Women
Fodboldspillere fra Birmingham City W.F.C.
Jonna Andersson

Jonna Andersson (født 2. januar 1993) er en kvindelig svensk fodboldspiller, der spiller forsvar for engelske Chelsea i FA Women's Super League og Sveriges kvindefodboldlandshold, siden hendes debut i 2016.

Hun blev første gang indkaldt af Pia Sundhage til det svenske A-landshold i januar 2016, til en venskabskamp mod , som erstatning for Amanda Ilestedt.

Hun deltog under Sommer-OL 2016 i Rio de Janeiro, hvor de svenske hold vandt en sølvmedalje. Ligeledes samme resultat, var gældende ved Sommer-OL 2020 i Tokyo, hvor Andersson igen var med.

Referencer

Eksterne henvisninger 
 

Kvindelige fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Chelsea F.C. Women
Fodboldspillere fra Linköpings FC
Medaljevindere fra Sverige ved sommer-OL 2016
Medaljevindere fra Sverige ved sommer-OL 2020
Olympiske sølvmedaljevindere fra Sverige
Fodboldspillere ved sommer-OL 2016
Fodboldspillere ved sommer-OL 2020
Deltagere for Sverige ved sommer-OL 2016
Deltagere for Sverige ved sommer-OL 2020
Olympiske medaljevindere i fodbold
Ann-Katrin Berger

Ann-Katrin Berger (født 9. oktober 1990) er en kvindelig tysk fodboldspiller, der spiller målvogter for engelske Chelsea i FA Women's Super League og Tysklands kvindefodboldlandshold.

Hun har tidligere spillet for topklubber som tyske 1. FFC Turbine Potsdam, franske Paris Saint-Germain og engelske Birmingham City, før skiftet til Chelsea i januar 2019. Hun blev første gang indkaldt af landstræner Martina Voss-Tecklenburg til det tyske A-landshold i november 2020.

Hun er kærester med sin engelske holdkammerat i Chelsea Jessica Carter.

Referencer

Eksterne henvisninger 

Kvindelige fodboldspillere fra Tyskland
Kvindelige fodboldlandsholdsspillere fra Tyskland
Fodboldspillere fra Chelsea F.C. Women
Fodboldspillere fra Birmingham City W.F.C.
Fodboldspillere fra 1. FFC Turbine Potsdam
Fodboldspillere fra Paris Saint-Germain Féminines
Hele den pukkelryggede familie

Hele den pukkelryggede familie er en film fra 1989 med Steve Martin i hovedrollen.

Eksterne henvisninger 
 

Amerikanske film fra 1989
Parenthood

Parenthood er en engelske ord for forældreskab, se forælder.

Derudover kan det henvise til:
 Hele den pukkelryggede familie – amerikansk film fra 1989 af Ron Howard (originaltitel: Parenthood)
 Parenthood (tv-serie fra 1990) – amerikansk tv-serie fra 1990 baseret på filmen
 Parenthood (tv-serie fra 2010) – amerikansk tv-serie fra 2010 baseret på filmen
 The Parent 'Hood – amerikansk tv-sitcom fra 1990'erne
Fernando Rufino

Fernando Rufino de Paulo (født den 22. maj 1985) er en brasiliansk paraatlet, som konkurrerer i kanosejlads.

Han repræsenterede i 2021 Brasilien ved sommer-PL 2020 i Tokyo.

Biografi og olympisk guldmedalje 
Fernando har altid ønsket at rejse verden rundt og ønsket at engagere sig i en sport, der ville hjælpe ham med at realisere denne drøm. I 2012 blev han derfor interesseret i paracanoeing og opnåede snart gode præstationer i verdensmesterskaber.

Rufino repræsenterede Brasilien i Sommer-PL 2020  ved VL2 mænds event og vandt guldmedaljen.

Referencer

Eksterne henvisninger 
  

Kanoroere fra Brasilien 
Paralympiske mestre fra Brasilien
Handicapsportsfolk fra Brasilien 
Medaljevindere ved sommer-PL 2020
Janusz Wojciechowski

Janusz Czesław Wojciechowski (født 6. december 1954 i Rawa Mazowiecka) er en polsk jurist og politiker fra Lov og Retfærdighed. Wojciechowski blev i 2019 udnævnt som Europa-Kommissær i von der Leyen-kommissionen med ansvar for landbrug. Han var medlem af Europa-Parlamentet fra 2004 til 2016, og fra 2016 valgt som medlem af EU's revisionret.

Wojciechowski repræsenterede nationalt partiet Lov og Retfærdighed og var medlem af Gruppen af Europæiske Konservative og Reformister (ECR) i Europa-Parlamentet fra 2009. Indtil 2009 repræsenterede han Polens Folkeparti nationalt og var med i Det Europæiske Folkepartis Gruppe (Kristelige Demokrater) (EPP) i Eurupa-Parlamentet.

Wojciechowski tog juridisk embedseksamen i 1977 og arbejdede derefter i anklagemyndigheden og som dommer. Han var medlem af Sejm fra 1993 til 1995 og fra 2001 til 2004.

Referencer 

Europa-Kommissærer fra Polen
Europa-Kommissærer 2019-2024
Medlemmer af Europa-Parlamentet fra Polen
Politikere fra Polen
Vitus Bilking

Vitus Bilking (12. december 1952 – 28. december 2019) var en dansk karateudøver. Han startede sin karatekarriere i 1973 med Kyokushinkai-karate, hvor han opnåede at blive danmarksmester 5 gange i alt. Han dyrkede Kyokushinkai i perioden 1973-75, og fortsatte herefter i Budo All-style-karate. I 1979 rejste han til USA og mødte Ridgely Abele‚ der inviterede ham til at træne Shuri-ryu-karate. Han blev fænget af den gennemtænkte tekniske træning og skiftede officielt over til Shuri-ryu den 16. december 1982.

Resultater 
Igennem sin tid som karate ka har Kyoshi Vitus Bilking bl.a. opnået
 8. dan Okinawan Shuri-ryu
 7. dan WKF, Shihan
 Indførte Shuri-ryu i Danmark
 Director af Kokusai Shurite Yudansha-Kai
 International chefinstruktør i Shuri-ryu
 International dommerlicens USKA 1984
 Formand for dommerudvalget i Dansk Karate Forbund i flere år
 Har været national og international dommer i over 25 år
 Æresmedlem af Dansk Karate Forbund

Hans død 
Vitus Bilking døde efter 16 års kamp med knoglemarvskræft. Igennem hans lange sygdomsforløb viste han gang på gang at han var en kæmper til det sidste. Hans sidste undervisning var 3 uger før hans død, hvor han var så afkræftet, at han var nødsaget til at sidde ned. Men på trods af dette var hans største ønske stadig at undervise og videregive sin viden.

Arv 
Vitus Bilking har gennem sin karatekarriere startet to karate klubber. Den første var i Esbjerg og den sidste var i Aarhus som blev grundlagt efteråret 1986. Han fortsatte med at undervise i Aarhus samt i resten af landet indtil sin død. Derudover havde han det overordnede ansvar for stilarten i Danmark, som han overdragede til Niels Larsen 7. Dan tidligt i sit sygdomsforløb i 2011. Derudover overdragede han ansvaret for sin karateklub i Aarhus til Dennis Lerche 3. Dan i 2012.

Referencer

Karateudøvere fra Danmark
Metal Final4 2021-22

Pokalturneringen i ishockey 2020-21 var den 30. udgave af den danske pokalturnering i ishockey for mandlige klubhold. Turneringen blev arrangeret af Danmarks Ishockey Union og spillet under navnet Metal Final4 på grund af et sponsorat fra Dansk Metal. Den blev afviklet som et final 4-stævne den 18. - 19. februar 2022 i Gigantium Isarena i Aalborg, som er vært for turneringen for fjerde år i træk.

Turneringen blev vundet af Aalborg Pirates, som i finalen besejrede Herning Blue Fox med 6-4, og som dermed vandt Pokalturneringen for tredje gang. Det var første gang siden sæsonen 2016-17, at pokalen blev vundet af den klub, der lagde is til finalen. Mathias Bau Hansen blev kåret som årets pokalfighter efter at have scoret to mål og leveret en assist i finalen.

Herning Blue Fox havde i den første semifinale besejret SønderjyskE Ishockey med 2-1, og Aalborg Pirates vandt i den anden semifinale over Frederikshavn White Hawks med samme cifre.

De første 16 spillerunder af Superisligaen 2021-22 fungerede som kvalifikation til turneringen, og de fire bedst placerede hold efter to indbyrdes opgør mellem hvert hold, Frederikshavn White Hawks, Herning Blue Fox, Aalborg Pirates og SønderjyskE Ishockey, kvalificerede sig til turneringen.

Format 

Turneringen har deltagelse af de fire bedst placerede hold i Superisligaen 2021-22 efter 16 spillerunder:
 Frederikshavn White Hawks
 Herning Blue Fox
 Aalborg Pirates
 SønderjyskE Ishockey

Turneringen afvikles som et final 4-stævne, hvor alle kampene bliver spillet i Gigantium Isarena i Aalborg i dagene 18. - 19. februar 2022. I tilfælde af uafgjort er der forskellige formater for semifinalerne og finalen.
 Semifinalerne bliver afviklet efter samme overtidsformat som grundspilskampene i Superisligaen 2021-22, dvs. først fem minutters sudden death med tre markspillere på hvert hold, evt. efterfulgt af straffeslagskonkurrence.
 Finalen bliver spillet efter samme overtidsformat som slutspilskampe i Superisligaen 2021-22, dvs. sudden death til først scorede mål med fire markspillere på hvert hold i perioder a 20 minutter.

Kvalifikation 

Da alle holdene Superisligaen 2021-22 havde mødt hinanden to gange, gik de fire bedst placerede hold videre til pokalturneringens semifinaler.

Final 4

Semifinaler 

De fire hold blev parret i to semifinaler ved en lodtrækning uden seedning foretaget den 23. december 2021.

Finale 

Finalen blev afgjort i én kamp mellem vinderne af de to semifinaler.

Se også 
 Superisligaen 2021-22

Kilder / eksterne henvisninger 
 Metal Final4
 DIU Stats - Metal Final4 - 2021-22

Noter 

Ishockey i 2022
Pokalturneringen i ishockey
Sport i Aalborg
Sport i Danmark i 2022
Vindicators 3: The Return of Worldender

"Vindicators 3: The Return of Worldender" er den fjerde episode i den tredje sæson af Adult Swims tegnefilmserie Rick and Morty. Den er skrevet af Sarah Carbiener og Erica Rosbe, og instrueret af Bryan Newton, og den havde premiere på d. 13. august 2017.

Afsnittet er en parodi på superheltefilm, og Rick og Morty slutter sig til Vindicators på en mission for at overvinde Worldender. Men en fuld Rick besejrer Worldender og stiller udfordringer til Vindicators, som de skal på den næste dag, men han har fuldstændigt glemt dette næste moorgen. Afsnittet blev godt modtaget og blev set af omkring 2,66 mio. personer, da det blev sendt første gang.

Referencer 

Afsnit af Rick & Morty
The Whirly Dirly Conspiracy

"The Whirly Dirly Conspiracy" er den femte episode i den tredje sæson af Adult Swims tegnefilmserie Rick and Morty. Den er skrevet af Ryan Ridley, og instrueret af Juan Meza-León, og den havde premiere på d. 20. august 2017.

I afsnittet tager Rick Jerry med på en mission til et fuldstændigt udskadeligt feriested, fordi han føler sig udelukket fra resten af familien. Summers kæreste forlader hende for en med større bryster, og hun forsøger at bruge en af Ricks opfindelser til at forstørre sine egne, men får givet sin krop bizarre proportioner, og Beth vil ikke ringe efter Ricks hjælp og får vendt hende på vrangen.

Afsnittet blev godt modtaget.

Referencer 

Afsnit af Rick & Morty
Rest and Ricklaxation

"Rest and Ricklaxation" er den sjette episode i den tredje sæson af Adult Swims tegnefilmserie Rick and Morty. Den er skrevet af Tom Kauffman, og instrueret af Anthony Chun, og den havde premiere på d. 27. august 2017.

Efter 6 dages rum-eventyr tager Rick og Morty til en alien-spa, hvor en maskine udtrækker alle de negative personlighedstræk fra dem. De bliver dog kanaliseret ind i en giftig modpart.

Afsnittet blev godt modtaget, og blev set af omkring 2,47 mio personer ved visninger.

Referencer 

Afsnit af Rick & Morty
The Ricklantis Mixup

"The Ricklantis Mixup" (også kendt som "Tales from the Citadel") er den syvende episode i den tredje sæson af Adult Swims tegnefilmserie Rick and Morty. Den er skrevet af Dan Guterman og Ryan Ridley, og instrueret af Dominic Polcino, og den havde premiere på d. 10. september 2017.

I afsnittet er Rick og Morty taget på eventyr til Atlantis, og i stedet foregår handlingen i Citadellet, der er en hemmelig interdimensionelt samfund med adskillige versioner af Rick go Morty fra forskellige dimensioner.
Bortset fra en fortæller i reklamen Simple Rick's (med stemmelægning af Jeff B. Davis) og en enkelt linje fra en ung Beth Smith (med stemmelægning af Sarah Chalke), er hele episoden stemmelagt af Justin Roiland i form af forskellige Rick og Morty'er.

Afsnittet blev godt modtaget og blev set af omkring 2,4 mio. personer, da det blev sendt første gang.

Referencer 

Afsnit af Rick & Morty
Morty's Mind Blowers

"Morty's Mind Blowers" er den ottende episode i den tredje sæson af Adult Swims tegnefilmserie Rick and Morty. Den er skrevet af Mike McMahan, James Siciliano, Ryan Ridley, Dan Guterman, Justin Roiland og Dan Harmon, og instrueret af Bryan Newton, og den havde premiere på d. 17. september 2017.

Afsnittet følger de to hovedpersoner Rick og Morty og deres eksperimenter med Mortys tabte minder.

Afsnittet blev godt modtaget, og det blev set af omkring 2,51 mio. personer, da det blev esndt føste gange.

Referencer 

Afsnit af Rick & Morty
Adam Peaty

Adam Peaty (født 28. december 1994 i Uttoxeter i Staffordshire) er en britisk svømmer, som konkurrerer internationalt for Storbritannien og England i svømmearten Brystsvømning. 

Han vandt guld under sommer-OL 2016.

Referencer

Eksterne henvisninger 
  

 
Svømmere fra Storbritannien 
Olympiske mestre fra Storbritannien
Olympiske sølvmedaljevindere fra Storbritannien
Svømmere ved sommer-OL 2016 
Svømmere ved sommer-OL 2020 
Medaljevindere ved sommer-OL 2016
Medaljevindere ved sommer-OL 2020
Deltagere for Storbritannien ved sommer-OL 2016 
Deltagere for Storbritannien ved sommer-OL 2020
The ABC's of Beth

"The ABC's of Beth" er den niende episode i den tredje sæson af Adult Swims tegnefilmserie Rick and Morty. Den er skrevet af Mike McMahan, og instrueret af Juan Meza-León, og den havde premiere på d. 24. september 2017.

I afsnittet tager Rick og Beth til Froopyland, der er et fantasi-land, som Rick skabte til Beth som ung, for at redde hendes barndomsven Tommy, som har været fanget der i mange år. Imens dater Jerry en alien ved navn Kiara.

Afsnittet blev godt modtaget, og det blev set af omkring 2,49 mio. personer ved første visning.

Referencer 

Afsnit af Rick & Morty
The Rickchurian Mortydate

"The Rickchurian Mortydate" er den tiende og sidste episode i den tredje sæson af Adult Swims tegnefilmserie Rick and Morty. Den er skrevet af Dan Harmon, og instrueret af Anthony Chun, og den havde premiere på d. 1. oktober 2017.
Titel refererer til The Manchurian Candidate (2004).

Afsnittet følger Rick og Morty, der har en uoverensstemmelse med USA præsident, fordi han hele tiden ringer til dem for at få hjælp.

Afsnittet blev set af omkring 2,6 mio. personer ved første visning.

Referencer 

Afsnit af Rick & Morty
Julius Thomsens Guldmedalje

Julius Thomsens Guldmedalje eller er en dansk hædersbevisning, som tildeles danske ingeniører og naturvidenskabsfolk af Danmarks Tekniske Universitet for " generelt for fortjenstfulde arbejder inden for ingeniørvidenskaben". Den er opkaldt efter kemiker Julius Thomsen og blev etableret i 1929.

Modtagere 
Følgende har modtaget Julius Thomsens Guldmedalje:
 1936 Holger Jørgensen, civilingeniør
 1946 K.A. Jensen, lektor
 1952 Jørgen Møller, lektor, dr.techn
 1954 E.J.H. R. Bramslev, civilingeniør, dr.techn
 1954 J.Chr.A..Klit, civilingeniør, dr.phil
 1957 Frede Rolighed Christensen, Amanuensis, mag.scient
 1960 Anders Nielsen, civilingeniør, dr.techn.
 1963 Niels Clauson-Kaas, civilingeniør, mag.scient.
 1965 Rolf Andersen, civilingeniør
 1967 Ole Bendt Rasmussen, civilingeniør
 1969 Mogens Hilmer Nielsen, underdirektør
 1976 Svend Bergsøe, fabrikant
 1980 Jens R. Rostrup-Nielsen, civilingeniør, dr.techn.
 1995 Rud Frik Madsen, forskningsdirektør, dr.techn
 2000 Peter Rasmussen, docent, civilingeniør
 2002 Jørgen Klitgaard, civilingeniør
 2004 Søren Molin, professor, DTU Biosustain
 2006, John Villadsen, professor, DTU Chemical Engineering
 2007 Jens Ulstrup, professor, dr.scient., DTU Kemi
 2008 Haldor Topsøe
 2013 Søren Brunak, professor, DTU Systembiologi
 2016 Ole Hassager, professor, Institut for Kemiteknik
 2019 Ib Chorkendorff, professor, DTU Fysik

Referencer 

Videnskabspriser fra Danmark
Etableret i 1929
Danmarks Tekniske Universitet
John Villadsen

John Villadsen (født 12. juni 1936, død 22. juli 2021) var en dansk kemiingeniør, professor og forsker ved Institut for Kemiteknik på DTU.

Han blev uddannet kemiingeniør fra Danmark Tekniske Universitet i 1959, og han afsluttede en ph.d. efter militærtjeneste i 1963. Han arbejdede som postdoc på University of Wisconsin, og kom tilbage til DTU i 1966, hvor han arbejdede med kemisk reaktionsteknik og katalyse indtil 1984. Han var også professor i Chemical Engineering ved University of Houston i Texas fra 1976 – 1984. Han har været vejleder for Kim Dam-Johansen under hans speciale i 1982/1983 og Jens Nielsen under hans ph.d..

I 1984 blev han udnævnt som "superprofessor", som blot én ud af 10 forskere i Danmark, hvor han skulle udvikle forskning og undervisning inden for bioteknologi. Han var også leder af det nationale center for design af bioprocesser ved DTU fra 1986-2001.

I 2004 blev han udnævnt som professor i bioprocesteknik efter en donation fra Novo Nordisk Fonden. Han blev pensioneret i 2006, og blev herefter professor emeritus, og fortsatte sin forskning på DTU Kemiteknik.

Han var dekan for kemi, kemiteknik og bioteknologi ved DTU i perioden 1991 til 2001. I 2007 og 2008 var han direktør for kemiingeniøruddannelsen ved University of Trinidad and Tobago som en del af en samarbejdsaftale med DTU.

Hæder 
Priser
 1992 Villum Kann Rasmussens Årslegat til Teknisk og Naturvidenskabelig Forskning
 2006 Julius Thomsens Guldmedalje

Videnskabsakademier
 1972 Akademiet for de Tekniske Videnskaber
 2003 Slovenske Akademi for Videnskab og Kunst

Æresdoktorater
 Åbo Akademi, Finland
 Chalmers tekniska högskola, Sverige
 Universidad Autonoma Metropolitana, Mexico

Udvalgte publikationer 
 Villadsen, J and Stewart, W. E., "Solution of boundary-value problems by orthogonal collocation". Chem. Engng Sci 22, 1483-1501 (1967).
 villadsen, J., Selected approximation methods for chemical engineering problems. Dr. Tech. thesis, Danmarks Tekniske Universitet, (1970).
 VVilladsen. J. and Michelsen, M. L, "Solution of Differential Equation Models by Polynomial Approximation". Prentice-Hall, Englewood Cliffs, NJ (1978).
 Villadsen, J., Livbjerg, H., Møller, C.E. "Catalyst for dehydrogenating organic compounds, in particular amines, thiols, and alcohols, and a process for its preparation", US patent 4,224,190 (1980).
 Villadsen, J, Nielsen, J and Lidén, G Bioreaction Engineering Principles. 3rd edition, Springer Verlag, NY, 2011.

Referencer 

Ingeniører fra Danmark
Professorer fra Danmarks Tekniske Universitet
Medlemmer af Akademiet for de Tekniske Videnskaber
Alumni fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Viilbjørk Malling Agger

Viilbjørk Malling Agger (født 1. oktober 1997) er en dansk skuespillerinde. Hun har medvirket i flere film og tv-serier.

Privat 
Hun er datter af skuespiller Søren Malling og Petrine Agger.

Filmografi

Film

Tv-serier

Referencer

Eksterne henvisninger 
 

Filmskuespillere fra Danmark
Tv-skuespillere fra Danmark
Ove Dalager Ditlevsen

Ove Dalager Ditlevsen (født 21. oktober 1935, Glostrup) er en dansk ingeniør, Dr.techn. og professor emeritus i mekanik på Danmarks Tekniske Universitet.

Han er uddannet bygningsingeniør fra Danmarks Tekniske Universitet i 1959. Han blev ansat som forskningsassicent på DIAB (Danmarks Ingeniørakadami, Bygningsafdeling) i 1959, og blev ansat som lektor samme sted i 1961. Herefter blev han professor i matematik fra 1964-1984. Han var ekstern lektor i sandsynlighedsteori på DTU fra 1966-1968 og var herefter forskningsprofessor på afdeling for bærende konstruktioner samme sted fra 1984 til 1991. Herefter blev han professor i Sikkerhed og belastning i byggekonstruktioner, og havde denne stilling indtil 2001, hvor han blev professor i afdeling for byggekonstruktioner. I 2005 blev han professor emeritus.

I 1971 blev han Dr.techn. fra DTU.

Hæder 
Han har været medlem af Akademiet for de Tekniske Videnskaber siden 1970. 

1962 A. Ostenfelds Guldmedalje
1974 Esso-Prisen
1994 Villum Kann Rasmussens Årslegat til Teknisk og Naturvidenskabelig Forskning
2004 Alfred M. Freudenthal Medal, uddelt af American Society of Civil Engineers

Referencer 

Ingeniører fra Danmark
Professorer fra Danmarks Tekniske Universitet
Medlemmer af Akademiet for de Tekniske Videnskaber
Alumni fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Santo Stefano in Aspromonte

Santo Stefano in Aspromonte er en by i Calabrien, Italien med  indbyggere.

Referencer

Eksterne henvisninger 

Reggio Calabria (provins)
Byer i Calabrien
DM i ishockey for kvinder 2021-22

DM i ishockey for kvinder 2021-22 var turneringen om det 32. DM i ishockey for kvinder, og den havde deltagelse af seks hold.

Mesterskabet blev vundet af Rødovre Mighty Bulls Q, som dermed vandt DM-titlen for 5. gang i alt – men for første gang siden sæsonen 2004-05. Rødovre-holdet var blevet nr. 2 i grundspillet, og i DM-finalen vandt holdet over lokalrivalerne og grundspilsvinderne fra Hvidovre IK med 2-1 i kampe. Den afgørende kamp blev spillet den 27. marts 2022 i Frihedens Idrætscenter i Hvidovre, hvor udeholdet sikrede sig danmarksmesterskabet med en sejr på 4-1. Silke Lave Glud scorede tre af mestrenes fire mål i den afgørende finale. Rødovre vandt dermed DM-medaljer for første gang siden sæsonen 2009-10. Det var 14. sæson i træk, at Hvidovre IK vandt DM-medaljer, hvis man ser bort fra sæsonen 2019-20, der ikke blev færdigspillet på grund af COVID-19-pandemien, og det var første gang siden 2013-14, at mesterskabet ikke blev vundet af Hvidovre IK.

Bronzemedaljerne gik for fjerde sæson i træk til Odense IK, som i bronzekampen vandt med 3-2 over AaB Ishockey.

Grundspil

Kvindeligaen 

DM-grundspillet blev afviklet som en landsdækkende liga, Kvindeligaen, med deltagelse af seks hold, der spillede en firedobbelt turnering alle-mod-alle. De fire bedste hold gik videre til DM-semifinalerne.

Kampprogram

Slutspil

Semifinaler 

De fire bedst placerede hold i Kvindeligaen spillede i DM-semifinalerne om to pladser i DM-finalen. Semifinalerne blev afgjort i to serier, der spilledes bedst af tre kampe.

Bronzekamp

Finale 

De to vindere af semifinaleserierne, Hvidovre IK og Rødovre Mighty Bulls Q, spillede i DM-finaleserien om fordelingen af guld- og sølvmedaljer i bedst af tre kampe. Uafgjorte kampe blev forsøgt afgjort i forlænget spilletid med tre markspillere på hvert hold til først scorede mål i maksimalt fem minutter. Hvis dette ikke frembragte en afgørelse, blev kampene afgjort i straffeslagskonkurrence.

Landsmesterskab 

For første gang blev der endvidere afviklet et landsmesterskab for de næstbedste hold. Turneringen blev afviklet i Odense Isstadion og havde deltagelse af fem hold. Alle kampe blev afviklet over 2 × 20 minutter, og uafgjort kampe blev afgjort i straffeslagskonkurrence.

Mesterskabet blev vundet af Rødovre Mighty Bulls Q's andethold, som gik ubesejset gennem turneringen. Andenpladsen gik til Gladsaxe Ishockey, mens værterne fra Odense Ishockey Klub fik bronzemedaljer.

Indledende runde

Kampprogram

Medaljeslutspil 

De tre bedste hold fra den indledende runde spillede en enkeltturnering alle-mod-alle om medaljerne.

Kampprogram

Placeringskampe 

Holdene, der sluttede på 4.- eller 5.-pladsen i grundspillet, spillede én kamp om 4.-pladsen. Denne kamp blev som den eneste ved mesterskabet afviklet over 3 × 20 minutter.

Kilder / eksterne henvisninger 
DIU Stats - Kvindeligaen 2021-22
DIU Stats - Kvindeligaen - Slutspil 2021-22
DIU Stats - Damer LM 2022

Noter 

2021-22
Ishockey i 2021
Ishockey i 2022
Sport i Danmark i 2021
Sport i Danmark i 2022